Helsinku "Jokerit"

Helsinku "Jokerit" ir profesionāla hokeja komanda, kas bāzēta Helsinkos, Somijā. Pašlaik spēlē Somijas otrajā spēcīgākajā līgā — Mestis. Komanda dibināta 1967. gadā, un līdz pat 2014. gadam tā spēlēja Somijas augstākajā līgā (SM līgā). Tā pastāvēšanas laikā "Jokerit" izcīnījusi sešus Somijas čempiones titulus, pēdējo reizi to paveicot 2002. gadā. Klubs ir divas reizes uzvarējis IIHF Eiropas kausā (1994, 1995), bet 2023. gadā izcīnīja Kontinentālā kausa titulu.

2014. gadā uzsāka spēlēt Kontinentālajā hokeja līgā. Sākoties Krievijas iebrukumam Ukrainā 2022. gada 24. februārī, "Jokerit" izstājās no KHL. 

 Spēlētāji 
Komandas sastāvā spēlējusi virkne vēlāko NHL hokejistu. "Jokerit" komanda iemūžinājusi tādu spēlētāju kā Tēmu Selennes, Jari Kurri, Esa Tikanena, Valteri Immonena numurus, taču komandas rindās vairākas sezonas aizvadījuši arī tādi spēlētāji kā Valteri Filpula, Šons Bergenheims, Kari Lehtonens, Tuomo Rūtu, Ville Peltonens, Anti Jusi Niemi, Osi Vēnenens.

Klubu ir pārstāvējuši vairāki Latvijas hokejisti. 2000.—2001. gada sezonu kluba rindās aizvadīja Aigars Cipruss, bet 1998.—1999. gada sezonā 10 spēles komandas sastāvā nospēlēja arī aizsargs Rodrigo Laviņš. Komandai spēlējot KHL, no 2015. līdz 2017. gadam to pārstāvēja Artūrs Kulda, bet no 2018. līdz 2021. gadam — vārtsargs Jānis Kalniņš. Mestis līgā no 2024. līdz 2025. gadam tajā spēlēja Niks Feņenko. Pašlaik (2025) kluba rindās spēlē Miks Tumānovs.

 Visu KHL sezonu rezultāti 
Sezona                Punkti  Regulārā sezona  Izslēgšanas spēles  Kapteinis  Rezultatīvākais spēlētājs  Labākais vārtu guvējs14.—15.603554161711361192. Bobrova divīzijāzaudējums otrajā kārtā, 1—4 (CSKA)   Niko Kapanens   Stīvs Mozess   Stīvs Mozess15.—16.603155191671401081. Bobrova divīzijāzaudējums pirmajā kārtā, 2—4 (Torpedo)   Niko Kapanens   Bredons Kozuns   Pēters Regins16.—17.602361219149165933. Bobrova divīzijāzaudējums pirmajā kārtā, 0—4 (CSKA)   Pēters Regins   Pēters Regins   Pēters Regins17.—18.562948151511081033. Bobrova divīzijāzaudējums otrajā kārtā, 2—4 (CSKA)   Pēters Regins   Niklass Jensens   N.Jensens,  E.Tolvanens18.—19.62325619197164802. Bobrova divīzijāzaudējums pirmajā kārtā, 2—4 (Ma Dinamo)   Pēters Regins   Braiens O'Nīls   Niklass Jensens19.—20.622810816184164842. Bobrova divīzijāsezona netika pabeigta  Pēters Regins   Miko Lehtonens   Braiens O'Nīls

 Līderi 
 Kluba spēlētāju rekordi KHL 
 Regulārā sezona 
 Visvairāk gūto vārtu sezonā: Stīvs Mozess, 36 (2014.—15.)
 Visvairāk rezultatīvo piespēļu sezonā: Braiens O'Nīls, 45 (2018.—19.)
 Visvairāk gūto punktu sezonā: Braiens O'Nīls, 58 (2018.—19.)
 Visvairāk soda minūšu sezonā: Olivers Lauridsens, 93 (2018.—19.)
 Visvairāk gūto punktu sezonā, starp aizsargiem: Miko Lehtonens, 49 (2019.—20.)

 Izslēgšanas kārta 
 Visvairāk gūto vārtu sezonā: Olli Palola un Ēli Tolvanens, 6 (2017.—18.)
 Visvairāk rezultatīvo piespēļu sezonā: Mets Gilrojs, 10 (2017.—18.)
 Visvairāk gūto punktu sezonā: Mets Gilrojs, 11 (2017.—18.)
 Visvairāk soda minūšu sezonā: Jese Joensū, 54 (2015.—16.)
 Visvairāk gūto punktu sezonā, starp aizsargiem: Mets Gilrojs, 11 (2017.—18.)

 Atsauces 

 Ārējās saites 
 Oficiālā tīmekļa vietne
 Eliteprospects.com komandas lapa

Kategorija:Helsinku "Jokerit"